| Бітвы і аперацыі Іракскай вайны |
| --- |
| **Уварванне ў Ірак (2003)**: Ум-Каср • Фао • Басра (1) • Насірыя • Кербела (1) • Эн-Наджаф (1) • «Молат вікінга» • Эс-Самава • Эль-Хіла • Эль-Кут (1) • Багдад • Дэбека**Акупацыя Ірака (2003—2011)**: Анбар • «Удар па паўвостраве» • Рамадан (1) • Паўстанне Арміі Махдзі • Фалуджа (1) • Рамадзі (1) • Эль-Кут (2) • Эн-Наджаф (2) • Самара • Фалуджа (2) • Масул • Возера Тартар • Хіт • «Матадор» • Хадзіта • «Аднаўленне правоў» • «Сталёвы заслон» • Рамадзі (2) • Дыванія • «Сіндбад» • Дыяла • Вуліца Хайфа • Кербела (2) • Брытанскія базы • Эн-Наджаф (3) • «Чорны арол» • Кербела (3) • Турэцкае ўварванне • Найнава • Басра (3) • Наступленне Аль-Каіды • «Залог росквіту» • Абу-Кемаль • Пальмавы гай**Міжканфесійны канфлікт (2006—2009)**: Канфлікт паміж ІАІ і АК • «Разам наперад» • Рамадан (2) • «Фантомны гром» |

**Бітва за Хадзіту** — баі паміж амерыканскімі войскамі і іракскімі паўстанцамі ў пачатку жніўня 2005 года на ўскраінах горада Эль-Хадзіта, які быў адным з многіх гарадоў, што знаходзіліся пад кантролем баевікоў у даліне ракі Еўфрат. Бітва пачалася, калі дзве групы з трох чалавек Корпуса марской пяхоты ЗША былі атакаваны і захоплены невялікім паўстанцкім атрадам. Усе шэсць чалавек былі знойдзены мёртвымі пасля бою. Праз два дні пасля гэтых забойстваў кааліцыйныя сілы пачалі аперацыю **«Хуткі ўдар»** (англ.: Quick Strike), каб пазбавіцца ад прысутнасці паўстанцаў у гэтым раёне.

Бой 1 жніўня
------------

Раніцай 1 жніўня дзве пары снайпераў рэзервовых штабных груп USMC з трох чалавек на ўскраіне горада былі атакаваны невялікім паўстанцкім атрадам з групоўкі «Джамаат Ансар аль-Суна». У лічаныя хвіліны байцоў паланілі. Пяць членаў атрада былі забіты. Адзін з іх прапаў без вестак, і спачатку спадзяваліся, што яму ўдалося выратавацца. Пазней паведамлялася, што яго бачылі жывым, але параненым, і паўстанцы везлі яго па вуліцах Хадзіты ў кайданках.

Аперацыя «Хуткі ўдар»
---------------------

Праз два дні пасля здарэння, каля 1000 байцоў КМП ЗША з палкавой групы 2, разам з іракскімі салдатамі, пачалі аперацыю «Хуткі ўдар». Асноўнай мэтай было спыніць акцыі баевікоў і ліквідаваць партызанскую зону ў Хадзіце. Аперацыя пачалася, калі марскія пяхотнікі і іракскія салдаты ўвайшлі ў Хаклінію, прыкладна за сем кіламетраў на паўднёвы-захад ад горада. У гэтым раёне амерыканцамі былі забітыя 40 паўстанцаў, у тым ліку чацвёра падчас атакі баявога верталёта Super Cobra.

На другі дзень аперацыі дэсантная машына марской пяхоты ЗША, якая перавозіла людзей для першапачатковага штурму, трапіла ў вялікую прыдарожную бомбу. Аўтамабіль быў цалкам разбураны, і 15 з 16 чалавек, якія знаходзіліся ў ім, былі забіты. Сярод загінулых быў таксама іракскі грамадзянскі перакладчык. Толькі адзін чалавек, кіроўца, выжыў. Яго выкінула з аўто, калі дэсантная машына-амфібія была падкінута ў паветра выбухам. Нягледзячы на тое, баец атрымаў моцныя апёкі на большай частцы свайго цела.

У той жа час, невялікія суда кампаніі USMC аказвалі дапамогу ў выяўленні целаў забітых і былі задзейнічаны ў буйным баі на ўсходнім беразе ракі Еўфрат.

Пад ціскам праціўніка, баевікі ўжо 4 жніўня пакідаюць горад.

Наступствы
----------

1 жніўня 2005 года рота Ліма 3/25 затрымала двух мужчын «ваеннага ўзросту» ў доме побач з месцам забойства снайпераў і выявіла ў доме вялікую колькасць крыві. Абодва гэтых іракскіх мужчыны былі дастаўлены на авіябазу Аль-Асад для допыту. У канцы жніўня байцы правялі ператрус у тым жа доме і затрымалі яшчэ семярых мужчын. За домам знойдзена вялікая схованка са стралковай зброяй і выбухоўкай. Гэтыя затрыманыя таксама былі дастаўлены на авіябазу Аль-Асад, дзе шасцёра з іх пасля прызналіся ў забойстве амерыканцаў.

У верасні 2005 года 3-і батальён 1-й марской пяхоты атачыў і напаў на Хадзіту. Пачалася ваенная аперацыя з цяжкімі баямі амаль за кожны дом. Байцы ўтрымлівалі ўвесь раён трыяды Хадзіта, Барвана і Хаклія да сакавіка 2006 года. Падчас разгортвання яны выявілі больш за 1000 схованак, затрымалі больш за 400 вядомых паўстанцаў і страцілі чатырох марскіх пяхотнікаў.

У пачатку 2006 года восем іракскіх мужчын, якія ўдзельнічалі ў інцыдэнце са снайперам, паўсталі перад іракскім судом у Багдадзе, былі прызнаны вінаватымі і пакараны смерцю. Гэты рэйд згадваецца ў дакументальным фільме A&E Combat Diary: the Marines of Lima Company, прэм’ера якога адбылася ў маі таго ж года.

Зноскі
------

1. 1 2  14 more Marines from Ohio unit die in Iraq **(нявызн.)**. *NBC News*.
2. 1 2  14 Marines Die in Huge Explosion in Western Iraq **(нявызн.)**. *Washington Post* (4 жніўня 2005).
3. ↑  Period Details Архівавана 11 верасня 2007 года.
4. ↑  CNN.com - Six snipers among seven Marines killed in Iraq - Aug 2, 2005 **(нявызн.)**. Архівавана з першакрыніцы 3 September 2006.
5. ↑  Six snipers among seven Marines killed in Iraq **(нявызн.)** .
6. ↑  *Filkins, Dexter*. 6 Marine Snipers Are Slain in Ambush in Western Iraq; Another Dies in Suicide Attack **(нявызн.)**. Архівавана з першакрыніцы 2 August 2017.
7. ↑  Ohio-based Marine unit has 19 dead in two days **(нявызн.)**(недаступная спасылка). Архівавана з першакрыніцы 29 верасня 2007. Праверана 22 лістапада 2020.
8. ↑  Battalion that lost 48 members returns to cheers **(нявызн.)** .
9. ↑  Battalion that lost 48 members returns to cheers **(нявызн.)** .